शराब बेचते दो व जुआ खेलते 3 आरोपी गिरफ्तार, चार लीटर शराब बरामद
बालोद|अवैध रूप से देशी शराब बेचते दो लोगों को पुलिस ने पकड़ा। इनके खिलाफ आबकारी एक्ट के तहत कार्रवाई की जा रही है। पुलिस के अनुसार बालोद थानान्तर्गत रेवती नवागांव के धरमोराम व धरमपुरा के अंबा सोरी को चार लीटर अवैध शराब के साथ पकड़ा। आरोपियों के खिलाफ आबकारी एक्ट के तहत मामला दर्ज कर कार्रवाई की जा रही है। गुंडरदेही पुलिस ने सिकोसा के अमरदास, दीपक कुमार, सहदेव को जुआ खेलते हुए 440 रुपए नगदी व तासपत्ती के साथ पकड़ा। इन आरोपियों के खिलाफ 13 जुआ एक्ट के तहत कार्रवाई की जा रही है।
hin_Deva hin_Deva